Reinaldo Nann

**Reinhold Nann** (spansk navn: **Reinaldo Nann**, født 25. august 1960 i Breisach i Baden-Württemberg i Vest-Tyskland) er en tyskemeritert katolsk biskop av Caravelí i Peru.
## Liv og virke
### Prest
Reinhold Nann ble født i Breisach og vokste opp i Achkarren.. Han studerte filosofi og teologi ved Albert Ludwig-universitetet i Freiburg.  Den 31. mai 1987 mottok Nann presteordinasjonen av erkebiskop Oskar Saier for erkebispedømmet Freiburg. 

Deretter var han kapellan i Mannheim og Waldkirch. Han arbeidet med menighetspastoral frem til 1992, deretter dro han til Peru som *[[fidei donum]]*-prest frem til 1996, og igjen fra 2002 og utover.

Nann jobbet som menighetsadministrator i forskjellige menigheter i erkebispedømmet Trujillo og koordinerte partnerskapet mellom dette erkebispedømmet og sitt hjembispedømme fra 2004 til 2012.[1] Fra 2003 til 2006 var han biskoppelig vikar  for den nordlige regionen av erkebispedømmet. Fra 2017 var han pastor i en menighet i det apostoliske vikariat San José de Amazonas.

Reinhold Nann var medlem av Schoenstatt-instituttet for sekulærprester.

### Prelat av Caravelí, biskop
Pave Frans utnevnte ham til prelat for territoriaprelaturet Caravelí den 27. mai 2017. Han ble ordinert til biskop av erkebiskopen av Ayacucho o Huamanga, Salvador Piñeiro García-Calderón, den 15. august samme år. Medkonsekratorer var erkebiskopen av Trujillo, Héctor Miguel Cabrejos Vidarte O.F.M., og militærbiskopen for Peru, Juan Carlos Vera Plasencia M.S.C. Innsettelsen embedet fant sted i Caravelí den 22. august 2017. 

Han var nasjonal president for Caritas-Perú (2022-2024).

Den 1. juli 2024 godtok pave Frans biskop Nanns tidlige avskjed. Den da 63 år gamle biskop Nann oppga helseproblemer som årsaken til avskjeden. Han ønsket å tilbringe et sabbatsår i Tyskland og bestemme over sin fremtid i løpet av denne tiden. Men i oktober 2025 sa han at  han *«ble forelsket i en kvinne på min alder og bestemte meg for å forlate alt for henne»*. Han fortlte videre at de hadde inngått borgerlig ekteskap.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci (Porcelli) (1863-1928) *1895
* Kardinal Fernando Cento (1883-1973) *1922
* Kardinal Juan Gualberto Guevara y de la Cuba (1882-1954) *1941
* Kardinal Juan Landázuri Ricketts, O.F.M. (1913-1997) *1952
* Kardinal Juan Luis Cipriani Thorne (1943- ) *1988 
* Erkebiskop Salvador Piñeiro García-Calderón (1949-) *2001
* Biskop *Reinaldo Nann* (1960- ) *2017

## Referanser